Izvor: Facebook

Učiteljica iz Osnovne škole Tučepi na inovativan je način djeci pokazala da matematika ne mora biti dosadna.

O svemu se učiteljica Marlena Bogdanović oglasila na Facebooku. "Danas se žestoko negodovalo kada je zvono oglasilo kraj sata matematike!", kazala je.

"Zadaci su bili kodirani i samo ih je QR reader mogao "dešifrirati". Moto je bio: sakupi ih sve, a to nije bilo lako jer svi kvadratići izgledaju vrlo slično, pa se moralo puno kodova naskenirati da se nađe cijela kolekcija. A nove se kodove smjelo skenirati tek kad se riješe prethodno odabrani zadaci...i baš zvonilo kad je bilo najzabavnije!!", rekla je učiteljica.

"Da ne bi bilo nereda, morala sam im dati papiriće da rješavaju za domaći rad", kazala je dodavši da su se djeca "tukla za zadatke iz matematike".

Objasnila je da matematika nije zbog njezina inovativnog načina postala lakša, ali su djeca postala motiviranija i zainteresirana za taj poslovično omražen predmet.

N1 pratite putem aplikacija za Android | iPhone/iPad | Windows| i društvenih mreža Twitter | Facebook | Instagram.